Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju: ZJU) in 8. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10)

**MINISTRSTVO ZA VZGOJO IN IZOBRAŽEVANJE, Masarykova 16, 1000 Ljubljana**

**objavlja interni natečaj** za zasedbo prostega uradniškega delovnega mesta

**pod šifro 4085 – PODSEKRETAR (m/ž) v Pravni službi v Sekretariatu** (št.: 110-20/2025-3350), za zaposlitev za nedoločen čas, s polnim delovnim časom.

Javni uslužbenci, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati tudi naslednje pogoje:

* sklenjeno delovno razmerje za nedoločen čas v državni upravi, pravosodnem organu, drugem državnem organu ali upravi lokalne skupnosti, ki je po sporazumu z Vlado RS pristopil/a k »Dogovoru o vključitvi v interni trg dela«;
* pridobljen uradniški naziv;
* končano visokošolsko univerzitetno izobraževanje(prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba(druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi(prejšnja);
* šest (6) let delovnih izkušenj;
* opravljeno obvezno usposabljanje za imenovanje v naziv;
* opravljen strokovni izpit iz upravnega postopka;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oziroma drugo bolonjsko stopnjo z doktoratom.

Delovne naloge:

* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v projektnih skupinah,
* vodenje in odločanje v upravnih postopkih.

Vsebinsko bodo naloge pretežno osredotočene na naslednja področja:

* priprava najzahtevnejših mnenj s področja delovnega prava in plačnega sistema javnih uslužbencev v povezavi s predpisi, ki urejajo področje vzgoje in izobraževanja,
* svetovanje javnim zavodom iz resorne pristojnosti ministrstva glede plačnega sistema javnih uslužbencev in delovnega prava,
* sodelovanje pri pripravi zakonodaje in nudenje strokovne podpore pri kolektivnih pogajanjih,
* priprava stališč za Državno odvetništvo v sodnih postopkih,
* zastopanje v upravnih sporih.

**Prednost pri izbiri bodo imeli kandidati:**

* **z izkušnjami in zelo dobrim poznavanjem plačnega sistema javnih uslužbencev in uslužbenske zakonodaje,**
* **z zelo dobrim poznavanjem delovanja javnega sektorja, s poudarkom na področju vzgoje in izobraževanja,**
* **z opravljenim pravniškim državnim izpitom.**

Prijava mora vsebovati:

* izjavo kandidata, da ima sklenjeno delovno razmerje za nedoločen čas v državni upravi, pravosodnem organu, drugem državnem organu ali upravi lokalne skupnosti, ki je pristopil/a k »Dogovoru o vključitvi v interni trg dela«;
* izjavo kandidata o pridobljenem uradniškem nazivu, iz katere je razviden naziv, ki ga kandidat ima;
* izjavo kandidata o izpolnjevanju drugih pogojev za zasedbo delovnega mesta;
* izjavo kandidata, da za namen tega postopka dovoljuje Ministrstvu za vzgojo in izobraževanje pridobitev podatkov iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Vzorec izjave je sestavni del obrazca INT-110-20/2025-3350, ki je priloga tega internega natečaja.

**Prijava na prosto delovno mesto mora biti obvezno pripravljena na obrazcu INT-110-20/2025-3350, z natančno izpolnjenimi vsemi rubrikami in izjavami.**

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

Strokovna usposobljenost kandidatov se bo presojala na podlagi pregleda prijav, priloženih pisnih izjav in drugih dokazil ter na podlagi razgovora, lahko pa tudi z drugimi metodami preverjanja (pisno oz. praktično preverjanje znanja, ipd.).

Delovno mesto podsekretar je uradniško delovno mesto na katerem se naloge opravljajo v dveh zaporednih nazivih, v nazivu podsekretar in v nazivu sekretar. Izbrani kandidat bo sklenil pogodbo o zaposlitvi oziroma aneks k pogodbi o zaposlitvi o premestitvi na uradniško delovno mesto podsekretar za nedoločen čas, s polnim delovnim časom. Izbrani kandidat bo opravljal delo v poslovnih prostorih Ministrstva za vzgojo in izobraževanje, Masarykova 16, Ljubljana, oziroma v drugih uradnih prostorih, kjer ministrstvo opravlja svoje naloge.

Kandidat vloži prijavo v pisni obliki, ki jo pošlje v zaprti ovojnici z označbo: «Za interni natečaj za prosto delovno mesto pod šifro 4085 – PODSEKRETAR, št. 110-20/2025-3350«, na naslov: Ministrstvo za vzgojo in izobraževanje, Masarykova cesta 16, Ljubljana. Rok za vlaganje prijav je 8 dni po objavi internega natečaja na osrednjem spletnem mestu državne uprave [www.gov.si](http://www.gov.si). Za pisno obliko prijave se šteje tudi elektronska oblika, poslana na elektronski naslov: [gp.mvi@gov.si](mailto:gp.mvi@gov.si), pri čemer veljavnost prijave ni pogojena z elektronskim podpisom.

Informacije o izvedbi postopka dobite na telefonski številki (01) 400 54 93 (Lucija Štrancar), informacije o delovnem področju pa na telefonski številki (01) 400 52 78 (Slavica Čebular Musar), in sicer vsak delovni dan od 10.00 do 11.00 ure.

Obvestilo o končanem internem natečaju bo objavljeno na osrednjem spletnem mestu državne uprave (<http://www.gov.si/>).

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

|  |  |  |
| --- | --- | --- |
|  | Ministrstvo za vzgojo in izobraževanje | |
|  | |  |